
-PRIOPĆENJE ZA MEDIJE

Poreč, 25. srpnja 2025.

Porečko ljeto: Spektakularna večer uz hitove legendarne grupe ABBA

U sklopu bogatog programa Porečkog ljeta 2025., sinoć je porečka publika uživala u vrhunskom glazbeno-scenskom doživljaju uz nastup međunarodno priznate tribute grupe ABBA HIT. Koncert je održan pred brojnom publikom, koja je od prvih taktova bila uvučena u glazbenu priču ispunjenu emocijom, nostalgijom i plesnom energijom.

Grupa ABBA HIT, jedan od najtraženijih europskih tribute bendova, izvela je nezaboravne uspješnice legendarne švedske grupe ABBA, među kojima su se našle Dancing Queen, Mamma Mia, Gimme! Gimme! Gimme!, The Winner Takes It All i mnoge druge. Njihova interpretacija vjerno prenosi duh i zvuk jednog od najpoznatijih pop bendova svih vremena.

Sastavljena od vrhunskih glazbenika i vokalnih solista s bogatim iskustvom u međunarodnim glazbenim i kazališnim produkcijama, grupa ABBA HIT surađivala je s brojnim renomiranim imenima glazbene scene poput Mine, Andrea Bocellija, Erosa Ramazzottija, Davida Fostera i drugih. Zahvaljujući svojoj profesionalnosti, izraženoj scenskoj karizmi i tehničkoj perfekciji, bend je u Poreču priredio pravi spektakl. Oduševljenje okupljenih bilo je vidljivo kroz ovacije, ples i spontano pjevanje koje je pratilo svaku pjesmu, povezujući generacije i dokazujući univerzalnu privlačnost glazbe grupe ABBA.

Porečko ljeto 2025. nastavlja se tijekom kolovoza bogatim nizom kulturnih, glazbenih i zabavnih događanja za sve uzraste i ukuse. 

Detaljan pregled svih programa dostupan je putem kalendar događanja Turističke zajednice Grada Poreča, koji se redovito ažurira na mrežnoj stranici: https://www.myporec.com/hr/sto-raditi/kalendar?page=1 



Za one koji žele planirati svoj boravak dan po dan, dostupan je i kalendar događanja u PDF izdanju, koji je moguće preuzeti i ispisati putem rubrike "Brošure": https://www.myporec.com/hr/otkrijte-porec/multimedia/brosure


TURISTIČKA ZAJEDNICA GRADA POREČA

